《望江南 重九遇雨》
宋代·康与之

重阳日，
阴雨四效垂。
戏马台前泥拍肚，
龙山会上水平挤。
直浸到东篱。
茱萸胖，
菊蕊湿滋滋。
落帽孟嘉寻篛笠，
休官陶令觅蓑衣。
都道不如归。

作者简介：康与之字伯可，号顺庵，洛阳人，居滑州（今河南滑县）。生平未详。陶安世序其词，引与之自言：“昔在洛下，受经传于晁四丈以道，受书法于陈二丈叔易。”建炎初，高宗驻扬州，与之上《中兴十策》，名振一时。秦桧当国，附桧求进，为桧门下十客之一，监尚书六部门，专应制为歌词。绍兴十七年（1147），擢军器监，出为福建安抚司主管机宜文字。桧死，除名编管钦州。二十八年，移雷州，再移新州牢城，卒。